nibzard/narodne-novine-full-text-markdown huggingface dataset:
## Popis ovlaštenih laboratorija za ispitivanje kakvoće gnojiva i poboljšivača tla

### NN 5/2011 (12.1.2011.), Popis ovlaštenih laboratorija za ispitivanje kakvoće gnojiva i poboljšivača tla

MINISTARSTVO POLJOPRIVREDE, RIBARSTVA I RURALNOG RAZVOJA

87

Na temelju članka 18. stavak 5. Pravilnika o uvjetima koje moraju ispunjavati ovlašteni laboratoriji za ispitivanje kakvoće gnojiva i poboljšivača tla (»Narodne novine« broj 80/07, 99/10), Ministarstvo poljoprivrede, ribarstva i ruralnog razvoja objavljuje

POPIS

OVLAŠTENIH LABORATORIJA ZA ISPITIVANJE KAKVOĆE GNOJIVA I POBOLJŠIVAČA TLA

1. Laboratorij Zavoda za ishranu bilja, Agronomskog fakulteta Sveučilišta u Zagrebu, Svetošimunska 25, Zagreb, upisan pod rednim brojem jedan (1.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

2. EUROINSPEKT TEHNOKEM d.o.o., sa sjedištem u Zagrebu, Ivekovićeve stube 9, upisan pod rednim brojem dva (2.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

3. EUROINSPEKT CROATIAKONTROLA d.o.o., sa sjedištem u Zagrebu, Karlovačka cesta 4L, upisan pod rednim brojem tri (3.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

4. Laboratorij tvrtke PETROKEMIJA d.d., TC Kontrola kvalitete, sa sjedištem u Kutini, Aleja Vukovar 4, upisan pod rednim brojem četiri (4.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

Klasa: 320-11/10-01/107

Urbroj: 525-02-1-0012/10-2

Zagreb, 22. prosinca 2010.

Ministar
Petar Čobanković, v. r.

Ostalo, NN 5/2011-87
## Popis odobrenih postupaka za utvrđivanje udjela mišićnog tkiva u svinjskim trupovima i polovicama

### NN 5/2011 (12.1.2011.), Popis odobrenih postupaka za utvrđivanje udjela mišićnog tkiva u svinjskim trupovima i polovicama

MINISTARSTVO POLJOPRIVREDE, RIBARSTVA I RURALNOG RAZVOJA

88

Na temelju odredbi članka 38. stavka 4. Zakona o stočarstvo (»Narodne novine« br. 70/97., 38/98., 151/03. i 132/06.), članka 94. stavka 2. Zakona o hrani (»Narodne novine« br. 46/97.) i Pravilnika o kakvoći svinjskih trupova i polovica (»Narodne novine« br. 2/09. i 144/10), ministar poljoprivrede, ribarstva i ruralnog razvoja objavljuje

POPIS

ODOBRENIH POSTUPAKA ZA UTVRĐIVANJE UDJELA MIŠIĆNOG TKIVA U SVINJSKIM TRUPOVIMA I POLOVICAMA

U Republici Hrvatskoj se za utvrđivanje udjela mišićnog tkiva u svinjskim trupovima i polovicama odobravaju za korištenje sljedeći postupci:

– »Metoda jedne točke« uz korištenje optoelektroničkog uređaja Hennessy Grading Probe (HGP7);

– »Metoda dvije točke« uz korištenje mehaničkih mjerila duljine.

Klasa: UP/I-320-08/11-01/2

Urbroj: 525-02-1-0564/11-3

Zagreb, 3. siječnja 2011.

Potpredsjednik Vlade
Republike Hrvatske i
ministar poljoprivrede, ribarstva i
ruralnog razvoja
Petar Čobanković, v. r.

Ostalo, NN 5/2011-88
## Odluka o izmjenama i dopunama Odluke o općinskim porezima Općine Kaštelir-Labinci-Castelliere-S. Domenica

### NN 5/2011 (12.1.2011.), Odluka o izmjenama i dopunama Odluke o općinskim porezima Općine Kaštelir-Labinci-Castelliere-S. Domenica

OPĆINA KAŠTELIR-LABINCI-CASTELLIERE-S. DOMENICA

90

Na temelju članaka 30. i 30a. Zakona o financiranju jedinica lokalne i područne (regionalne) samouprave (»Narodne novine« broj 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 26/07-Odluka USRH i 73/08), te članka 32. Statuta Općine Kaštelir-Labinci (Službene novine Općine Kaštelir-Labinci broj 2/09), Općinsko vijeće Općine Kaštelir-Labinci-Castelliere-S. Domenica, 22. prosinca 2010. godine, donosi

ODLUKU

O IZMJENAMA I DOPUNAMA ODLUKE O OPĆINSKIM POREZIMA

Članak 1.

U Odluci o općinskim porezima Općine Kaštelir-Labinci, klasa: 011-01/02 -01/21, od dana 20. kolovoza 2002. godine (Službeni glasnik Grada Poreča br. 16/01 i 09/02) u članku 3. stavak 1. briše se točka 3.

Točke 4., 5. i 6., postaju točke 3., 4. i 5.

Članak 2.

U glavi II. VRSTE POREZA, briše se podnaslov 3. POREZ NA NEKORIŠTENE PODUZETNIČKE NEKRETNINE i članci 12., i 13.

Članak 3.

U članku 16a. u stavku 4. mijenja se stopa prireza poreza na dohodak i iznosi 5%.

Članak 4.

U članku 17. brojke iza riječi točkama mijenjaju se i glase »1-3«.

Članak 5.

Ova Odluka stupa na snagu osmog dana od dana objave u »Narodnim novinama« a primjenjuje se od 1. siječnja 2011. godine.

Ova se Odluka objavljuje i u Službenim novinama Općine Kaštelir-Labinci.

Klasa: 011-01/10-01/12

Urbroj: 2167/06-01-10-11

Kaštelir-Castelliere, 22. prosinca 2010.

Predsjednica
Općinskog vijeća
Rozana Petrović, v. r.

Odluka, NN 5/2011-90
## Ispravak Odluke o izmjenama i dopunama Odluke o strukovnim udruženjima u Hrvatskoj gospodarskoj komori

### NN 5/2011 (12.1.2011.), Ispravak Odluke o izmjenama i dopunama Odluke o strukovnim udruženjima u Hrvatskoj gospodarskoj komori

HRVATSKA GOSPODARSKA KOMORA

91

Nakon izvršenog uspoređivanja utvrđena je pogreška u Odluci o izmjenama i dopunama Odluke o strukovnim udruženjima u hrvatskoj gospodarskoj komori objavljenoj u »Narodnim novinama«, broj 144 od 22. prosinca 2010. te se daje

ISPRAVAK

ODLUKE O IZMJENAMA I DOPUNAMA ODLUKE O STRUKOVNIM UDRUŽENJIMA U HRVATSKOJ GOSPODARSKOJ KOMORI

u Odluci o izmjenama i dopunama Odluke o strukovnim udruženjima u hrvatskoj gospodarskoj komori, koju je donio Upravni odbor Hrvatske gospodarske komore na 7. sjednici 15. prosinca 2010. godine, u članku 3. točki 54., umjesto »54 UDRUŽENJE ZA ISPITIVANJE I CERTIFICIRANJE« treba stajati ,»54. UDRUŽENJE ZA ISPITIVANJA I CERTIFICIRANJA«.

Klasa: 023-02/10-02/14
Urbroj: 311-01/01-10-03
Zagreb, 28. prosinca 2010.

Predsjednik
Nadan Vidošević, v. r.

Ostalo, NN 5/2011-91
## Odluka o određivanju godišnje količine tekućih naftnih goriva koja se smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva

### NN 6/2011 (14.1.2011.), Odluka o određivanju godišnje količine tekućih naftnih goriva koja se smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva

VLADA REPUBLIKE HRVATSKE

92

Na temelju članka 18. Uredbe o kakvoći tekućih naftnih goriva (»Narodne novine«, br. 53/2006, 154/2008 i 81/2010), Vlada Republike Hrvatske je na sjednici održanoj 13. siječnja 2011. godine donijela

ODLUKU

O ODREĐIVANJU GODIŠNJE KOLIČINE TEKUĆIH NAFTNIH GORIVA KOJA SE SMIJE STAVLJATI U PROMET NA DOMAĆEM TRŽIŠTU, A NE UDOVOLJAVA GRANIČNIM VRIJEDNOSTIMA I DRUGIM ZNAČAJKAMA KAKVOĆE TEKUĆIH NAFTNIH GORIVA

I.

Ovom Odlukom određuje se godišnja količina tekućih naftnih goriva, koja se smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva, kao i najveće dozvoljeno odstupanje od graničnih vrijednosti i drugih značajki kakvoće tekućih naftnih goriva, propisanih Uredbom o kakvoći tekućih naftnih goriva, za razdoblje od 1. siječnja do 31. prosinca 2011. godine, za sljedeće proizvode:

|  |  |  |
| --- | --- | --- |
| PROIZVOD | DOZVOLJENO ODSTUPANJE | KOLIČINE (000 t) |
| 1 | 2 | 3 |
| dizelska goriva:  dizel  dizel plavi | gustoća na 15 °C, najviše 860 kg/m3; destilacija: 95% (v/v) predestiliranog do najviše 370 °C; količina ukupnog sumpora, najviše do 0,5% m/m; cetanski broj \*\*; količina policikličkih aromatskih ugljikovodika, \*\*  m/m; količina vode, najviše 350 mg/kg | 110  165 |
| loživo ulje extra lako | količina ukupnog sumpora, najviše 0,5% m/m | 210 |
| loživa ulja:  loživo ulje lako, LU L-II  loživo ulje srednje, LU S-II  loživo ulje teško, LU T-II | količina ukupnog sumpora, najviše 2,0% m/m  količina ukupnog sumpora, najviše 3,0% m/m  količina ukupnog sumpora, najviše 3,0% m/m | 60  96  310 |
| brodska goriva:  brodsko plinsko ulje DMA | količina ukupnog sumpora, najviše 1,0% m/m | 5 |

II.

Granične vrijednosti značajki kakvoće količine policikličkih aromatskih ugljikovodika i cetanskog broja za dizelska goriva ne određuju se.

III.

Danom stupanja na snagu ove Odluke prestaje važiti Odluka o određivanju godišnje količine tekućih naftnih goriva, koja se smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva (»Narodne novine«, br. 153/2009, 3/2010, 52/2010 i 96/2010).

IV.

Ova Odluka stupa na snagu danom objave u »Narodnim novinama«.

Klasa: 310-05/11-01/01

Urbroj: 5030116-11-1

Zagreb, 13. siječnja 2011.

Predsjednica
Jadranka Kosor, dipl. iur., v. r.

Odluka, NN 6/2011-92
## Rješenje o imenovanju ravnatelja Agencije za upravljanje državnom imovinom

### NN 6/2011 (14.1.2011.), Rješenje o imenovanju ravnatelja Agencije za upravljanje državnom imovinom

VLADA REPUBLIKE HRVATSKE

93

Na temelju članka 30, stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 55. stavka 2. Zakona o upravljanju državnom imovinom (»Narodne novine«, broj 145/2010), Vlada Republike Hrvatske je na sjednici održanoj 13. siječnja 2011. godine donijela

RJEŠENJE

O IMENOVANJU RAVNATELJA AGENCIJE ZA UPRAVLJANJE DRŽAVNOM IMOVINOM

Imenuje se VEDRAN DUVNJAK ravnateljem Agencije za upravljanje državnom imovinom.

Klasa: 080-02/11-01/06

Urbroj: 50304/2-11-01

Zagreb, 13. siječnja 2011.

Predsjednica
Jadranka Kosor, dipl. iur., v. r.

Rješenje, NN 6/2011-93
## Rješenje o imenovanju predsjednika, zamjenika predsjednika i dijela članova Upravnog vijeća Agencije za upravljanje državnom imovinom

### NN 6/2011 (14.1.2011.), Rješenje o imenovanju predsjednika, zamjenika predsjednika i dijela članova Upravnog vijeća Agencije za upravljanje državnom imovinom

VLADA REPUBLIKE HRVATSKE

94

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 56. stavka 1. Zakona o upravljanju državnom imovinom (»Narodne novine«, broj 145/2010), Vlada Republike Hrvatske je na sjednici održanoj 13. siječnja 2011. godine donijela

RJEŠENJE

O IMENOVANJU PREDSJEDNIKA, ZAMJENIKA PREDSJEDNIKA I DIJELA ČLANOVA UPRAVNOG VIJEĆA AGENCIJE ZA UPRAVLJANJE DRŽAVNOM IMOVINOM

1. Imenuje se PETAR ČOBANKOVIĆ predsjednikom Upravnog vijeća Agencije za upravljanje državnom imovinom.

2. Imenuje se DOMAGOJ MILOŠEVIĆ zamjenikom predsjednika Upravnog vijeća Agencije za upravljanje državnom imovinom.

3. Za članove Upravnog vijeća Agencije za upravljanje državnom imovinom, imenuju se:

– BRANKO BAČIĆ

– mr. sc. ĐURO POPIJAČ

– DAMIR BAJS

– DAVOR MAJETIĆ.

Klasa: 080-02/11-01/07

Urbroj: 50304/2-11-01

Zagreb, 13. siječnja 2011.

Predsjednica
Jadranka Kosor, dipl. iur., v. r.

Rješenje, NN 6/2011-94
## Rješenje o razrješenju predsjednika Hrvatskog fonda za privatizaciju

### NN 6/2011 (14.1.2011.), Rješenje o razrješenju predsjednika Hrvatskog fonda za privatizaciju

VLADA REPUBLIKE HRVATSKE

95

Na temelju članka 30, stavka 4, Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 9. stavka 3. Zakona o Hrvatskom fondu za privatizaciju (»Narodne novine«, br. 84/92, 70/93, 76/93, 19/94, 52/94 i 87/96), Vlada Republike Hrvatske je na sjednici održanoj 13. siječnja 2011. godine donijela

RJEŠENJE

O RAZRJEŠENJU PREDSJEDNIKA HRVATSKOG FONDA ZA PRIVATIZACIJU

Razrješuje se VEDRAN DUVNJAK dužnosti predsjednika Hrvatskog fonda za privatizaciju, radi odlaska na novu dužnost.

Klasa: 080-02/11-02/04

Urbroj: 50304/2-11-01

Zagreb, 13. siječnja 2011.

Predsjednica
Jadranka Kosor, dipl. iur., v. r.

Rješenje, NN 6/2011-95
## Rješenje o imenovanju predsjednice Hrvatskog fonda za privatizaciju

### NN 6/2011 (14.1.2011.), Rješenje o imenovanju predsjednice Hrvatskog fonda za privatizaciju

VLADA REPUBLIKE HRVATSKE

96

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 9. stavka 3. Zakona o Hrvatskom fondu za privatizaciju (»Narodne novine«, br. 84/92, 70/93, 76/93, 19/94, 52/94 i 87/96), Vlada Republike Hrvatske je na sjednici održanoj 13. siječnja 2011. godine donijela

RJEŠENJE

O IMENOVANJU PREDSJEDNICE HRVATSKOG FONDA ZA PRIVATIZACIJU

Imenuje se IVA GALIĆ predsjednicom Hrvatskog fonda za privatizaciju na određeno vrijeme, do 31. ožujka 2011. godine.

Klasa; 080-02/11-01/08

Urbroj: 50304/2-11-01

Zagreb, 13. siječnja 2011.

Predsjednica
Jadranka Kosor, dipl. iur., v. r.

Rješenje, NN 6/2011-96
## Rješenje o razrješenju državnog tajnika u Ministarstvu vanjskih poslova i europskih integracija

### NN 6/2011 (14.1.2011.), Rješenje o razrješenju državnog tajnika u Ministarstvu vanjskih poslova i europskih integracija

VLADA REPUBLIKE HRVATSKE

97

Na temelju članka 30, stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 40. stavka Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU VANJSKIH POSLOVA I EUROPSKIH INTEGRACIJA

Razrješuje se dr. sc. DAVOR BOŽINOVIĆ dužnosti državnog tajnika u Ministarstvu vanjskih poslova i europskih integracija, za politička pitanja, s danom 29. prosinca 2010. godine, radi odlaska na novu dužnost.

Klasa: 08 0-02/ 10-02/232

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 6/2011-97
## Rješenje o razrješenju ravnatelja Uprave za arhivsku djelatnost i arheološku baštinu u Ministarstvu kulture

### NN 6/2011 (14.1.2011.), Rješenje o razrješenju ravnatelja Uprave za arhivsku djelatnost i arheološku baštinu u Ministarstvu kulture

VLADA REPUBLIKE HRVATSKE

98

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5, Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 30. prosinca 2010, godine donijela

RJEŠENJE

O RAZRJEŠENJU RAVNATELJA UPRAVE ZA ARHIVSKU DJELATNOST I ARHEOLOŠKU BAŠTINU U MINISTARSTVU KULTURE

Razrješuje se JASEN MESIĆ položaja ravnatelja Uprave za arhivsku djelatnost i arheološku baštinu u Ministarstvu kulture, s danom 29. prosinca 2010. godine, radi odlaska na novu dužnost.

Klasa: 080-02/10-02/233

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 6/2011-98
## Rješenje o razrješenju ravnateljice Uprave ribarstva u Ministarstvu poljoprivrede, ribarstva i ruralnog razvoja

### NN 6/2011 (14.1.2011.), Rješenje o razrješenju ravnateljice Uprave ribarstva u Ministarstvu poljoprivrede, ribarstva i ruralnog razvoja

VLADA REPUBLIKE HRVATSKE

99

Na temelju članka 30, stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 30. prosinca 2010, godine donijela

RJEŠENJE

O RAZRJEŠENJU RAVNATELJICE UPRAVE RIBARSTVA U MINISTARSTVU POLJOPRIVREDE, RIBARSTVA I RURALNOG RAZVOJA

Razrješuje se mr. sc. NEDA SKAKELJA položaja ravnateljice Uprave ribarstva u Ministarstvu poljoprivrede, ribarstva i ruralnog razvoja, s danom 31. prosinca 2010, godine, radi odlaska na novu dužnost.

Klasa: 080-02/10-02/234

Urbroj: 50304/2-10-01

Zagreb, 30, prosinca 2010.

Predsjednica
Jadranka Kosor, dipl. iur., v. r.

Ostalo, NN 6/2011-99
## Rješenje o razrješenju savjetnice potpredsjednika Vlade Republike Hrvatske

### NN 6/2011 (14.1.2011.), Rješenje o razrješenju savjetnice potpredsjednika Vlade Republike Hrvatske

VLADA REPUBLIKE HRVATSKE

100

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 9. stavka 2. Uredbe o Tajništvu Vlade Republike Hrvatske (»Narodne novine«, br. 129/2002, 36/2003, 29/2005, 141/2005, 18/2008, 54/2008 i 15/2010), Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O RAZRJEŠENJU SAVJETNICE POTPREDSJEDNIKA VLADE REPUBLIKE HRVATSKE

Razrješuje se ANICA BALABAND položaja savjetnice potpredsjednika Vlade Republike Hrvatske, radi odlaska na novi položaj.

Klasa: 080-02/10-02/235

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 6/2011-100
## RJEŠENJE O IMENOVANJU SAVJETNICE PREDSJEDNICE VLADE REPUBLIKE HRVATSKE

### NN 6/2011 (14.1.2011.), RJEŠENJE O IMENOVANJU SAVJETNICE PREDSJEDNICE VLADE REPUBLIKE HRVATSKE

VLADA REPUBLIKE HRVATSKE

101

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 3. Pravilnika o unutarnjem redu Ureda predsjednice Vlade Republike Hrvatske, Vlada Republike Hrvatske je na sjednici održanoj 30. prosinca 2010. godine donijela

RJEŠENJE

O IMENOVANJU SAVJETNICE PREDSJEDNICE VLADE REPUBLIKE HRVATSKE

Imenuje se ANICA BALABAND savjetnicom predsjednice Vlade Republike Hrvatske.

Klasa: 080-02/10-01/263

Urbroj: 50304/2-10-01

Zagreb, 30. prosinca 2010.

Predsjednica
Jadranka Kosor, dipl. iur., v. r.

Rješenje, NN 6/2011-101
## Naredba o izmjeni i dopuni Naredbe o popisu zemalja iz kojih je dozvoljen uvoz određenih mesnih proizvoda, određenih želudaca, mjehura i crijeva za prehranu ljudi iz trećih zemalja u Republiku Hrvatsku

### NN 6/2011 (14.1.2011.), Naredba o izmjeni i dopuni Naredbe o popisu zemalja iz kojih je dozvoljen uvoz određenih mesnih proizvoda, određenih želudaca, mjehura i crijeva za prehranu ljudi iz trećih zemalja u Republiku Hrvatsku

MINISTARSTVO POLJOPRIVREDE, RIBARSTVA I RURALNOG RAZVOJA

102

Na temelju članka 77. stavka 4. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O IZMJENI I DOPUNI NAREDBE O POPISU ZEMALJA IZ KOJIH JE DOZVOLJEN UVOZ ODREĐENIH MESNIH PROIZVODA, OBRAĐENIH ŽELUDACA, MJEHURA I CRIJEVA ZA PREHRANU LJUDI IZ TREĆIH ZEMALJA U REPUBLIKU HRVATSKU

I.

U Naredbi o popisu zemalja iz kojih je dozvoljen uvoz određenih mesnih proizvoda, obrađenih želudaca, mjehura i crijeva za prehranu ljudi iz trećih zemalja u Republiku Hrvatsku (»Narodne novine«, broj 22/10), u Prilogu sedmi redak tablice mijenja se i glasi:

»

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| BA | Bosna i Hercegovina | A\* | XXX | D, E | XXX | D | XXX | XXX | XXX | XXX | XXX | XXX | XXX | XXX |

«

Na kraju teksta iza broja: »6,0« dodaju se riječi:

»E = U slučaju usoljenog suhog mesa obradom se moraju postići:

– vrijednost Aw najviše 0,93,

– vrijednost pH najviše 6,0.«

II.

Ova Naredba stupa na snagu danom objave u »Narodnim novinama«.

Klasa: 011-02/10-01/262

Urbroj: 525-11-2-0486/10-3

Zagreb, 31. prosinca 2010.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Naredba, NN 6/2011-102
## Odluka o izmjenama i dopunama Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

### NN 6/2011 (14.1.2011.), Odluka o izmjenama i dopunama Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

108

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.), članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) i članka 14. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 43/10., 71/10., 88/10., 124/10. i 1/11.) Upravno vijeće Hrvatskog zavoda za zdravstveno osiguranje na 18. sjednici održanoj 12. siječnja 2011. godine, uz suglasnost ministra nadležnog za zdravstvo, a po prethodno pribavljenom mišljenju nadležnih komora, donijelo je

ODLUKU

O IZMJENI I DOPUNI ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja (»Narodne novine« broj 50/10. i 88/10.) iza članka 45.a dodaje se novi naslov pod točkom 12. i novi članak 45.b koji glase:

»12. SANITETSKI PRIJEVOZ

Članak 45.b

Posebni standard primjenjuje se na domove zdravlja, odnosno ustanove za zdravstvenu skrb koji su uz uvjet ispunjenog kadrovskog normativa iz opravdanih razloga uspostavili dodatne timove za rad u noćnoj smjeni.

Posebni standard iz stavka 1. ovog članka utvrđuje se kao iznos dodatnih sredstava.

Dodatna sredstva iz stavka 2. ovog članka utvrđuju se kao iznos novčanih sredstava za te timove.«

Članak 2.

Ova Odluka stupa na snagu danom objave u »Narodnim novinama«.

Klasa: 025-04/11-01/4

Urbroj: 338-01-01-11-1

Zagreb, 12. siječnja 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 6/2011-108
## Odluka o izmjeni i dopuni Odluke o standardima i normativima prava na zdravstvenu zaštitu iz obveznog zdravstvenog osiguranja za slučaj ozljede na radu i profesionalne bolesti s osnovama za sklapanje ugovora

### NN 6/2011 (14.1.2011.), Odluka o izmjeni i dopuni Odluke o standardima i normativima prava na zdravstvenu zaštitu iz obveznog zdravstvenog osiguranja za slučaj ozljede na radu i profesionalne bolesti s osnovama za sklapanje ugovora

HRVATSKI ZAVOD ZA ZDRAVSTVENO OSIGURANJE

109

Na osnovi članka 68. Zakona o obveznom zdravstvenom osiguranju (»Narodne novine« broj 150/08., 94/09., 158/09., 71/10. i 139/10.) Upravno vijeće Hrvatskog zavoda za zdravstveno osiguranje na 18. sjednici održanoj 12. siječnja 2011. godine, uz prethodno pribavljeno mišljenje nadležnih komora i suglasnost ministra nadležnog za zdravstvo donijelo je

ODLUKU

O IZMJENI I DOPUNI ODLUKE O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA ZA SLUČAJ OZLJEDE NA RADU I PROFESIONALNE BOLESTI S OSNOVAMA ZA SKLAPANJE UGOVORA

Članak 1.

U Odluci o standardima i normativima prava na zdravstvenu zaštitu iz obveznog zdravstvenog osiguranja za slučaj ozljede na radu i profesionalne bolesti s osnovama za sklapanje ugovora (»Narodne novine« 1/11.) u članku 8. stavku 1. dodaje se novi podstavak 1. koji glasi:

»- broj timova u djelatnosti medicine rada.«

Dosadašnji podstavci 1., 2., 3. i 4. postaju podstavci 2., 3., 4. i 5.

Članak 2.

Iza članka 8. dodaje se novi članak 8.a koji glasi:

»Članak 8.a

U djelatnosti medicine rada utvrđuje se broj timova po županiji/Gradu Zagrebu kako slijedi:

|  |  |  |  |
| --- | --- | --- | --- |
| Redni broj | Naziv županije | Potreban broj timova |  |
| 1 | BJELOVARSKO-BILOGORSKA | 5 |  |
| 2 | BRODSKO-POSAVSKA | 6 |  |
| 3 | DUBROVAČKO-NERETVANSKA | 5 |  |
| 4 | GRAD ZAGREB | 50 |  |
| 5 | ISTARSKA | 11 |  |
| 6 | KARLOVAČKA | 5 |  |
| 7 | KOPRIVNIČKO-KRIŽEVAČKA | 5 |  |
| 8 | KRAPINSKO-ZAGORSKA | 6 |  |
| 9 | LIČKO-SENJSKA | 2 |  |
| 10 | MEĐIMURSKA | 5 |  |
| 11 | OSJEČKO-BARANJSKA | 13 |  |
| 12 | POŽEŠKO-SLAVONSKA | 3 |  |
| 13 | PRIMORSKO-GORANSKA | 16 |  |
| 14 | SISAČKO-MOSLAVAČKA | 7 |  |
| 15 | SPLITSKO-DALMATINSKA | 19 |  |
| 16 | ŠIBENSKO-KNINSKA | 4 |  |
| 17 | VARAŽDINSKA | 8 |  |
| 18 | VIROVITIČKO-PODRAVSKA | 3 |  |
| 19 | VUKOVARSKO-SRIJEMSKA | 6 |  |
| 20 | ZADARSKA | 7 |  |
| 21 | ZAGREBAČKA ŽUPANIJA | 6 |  |
| UKUPNO | | 192 | « |

Članak 3.

Ova Odluka stupa na snagu danom objave u »Narodnim novinama«.

Klasa: 025-04/10-01/7

Urbroj: 338-01-01-11-1

Zagreb, 12. siječnja 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 6/2011-109
## Rješenje kojim se Danijelu Grubeši izdaje odobrenje za rad brokera na neodređeno vrijeme

### NN 6/2011 (14.1.2011.), Rješenje kojim se Danijelu Grubeši izdaje odobrenje za rad brokera na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

114

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. stavak 1. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Danijela Grubeše iz Vinkovaca, Miroslava Krleže 12, za izdavanje odobrenja za rad brokera, na sjednici održanoj 30. prosinca 2010. godine donijela je

RJEŠENJE

1. Danijelu Grubeši iz Vinkovaca, Miroslava Krleže 12, izdaje se odobrenje za rad brokera, na neodređeno vrijeme.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 425.

3. Izreka ovog rješenja objavit će se u »Narodnim novinama«.

Klasa: UP/I-451-04/10-07/59

Urbroj: 326-111-10-5

Zagreb, 30. prosinca 2010.

Zamjenik predsjednika Uprave
Željko Kopčić, v. r.

Rješenje, NN 6/2011-114
## Rješenje kojim se Tomislavu Novačiću daje odobrenje za obavljanje funkcije člana Uprave društva Agram životno osiguranje d.d. Zagreb

### NN 6/2011 (14.1.2011.), Rješenje kojim se Tomislavu Novačiću daje odobrenje za obavljanje funkcije člana Uprave društva Agram životno osiguranje d.d. Zagreb

HRVATSKA AGENCIJA ZA NADZOR FINANCIJSKIH USLUGA

117

Na temelju odredbi članka 15. stavak 1. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu nadzornog odbora društva Agram životno osiguranje d.d. Zagreb, Ulica grada Vukovara 282, za izdavanje odobrenja kandidatu za obavljanje funkcije člana Uprave, na sjednici održanoj 30. prosinca 2010. godine donijela je

RJEŠENJE

I. Tomislavu Novačiću iz Zagreba, Nežićeva 4, rođenom 20. studenog 1973. u Zagrebu, daje se odobrenje za obavljanje funkcije člana Uprave društva Agram životno osiguranje d.d. Zagreb, Ulica grada Vukovara 282.

II. Izreka ovog rješenja objavit će se u »Narodnim novinama«.

Klasa: UP/I -453-02/10-30/22

Urbroj: 326-112-10-5

Zagreb, 30. prosinca 2010.

Zamjenik predsjednika Uprave
Željko Kopčić, v. r.

Rješenje, NN 6/2011-117
## Rješenje kojim se društvu Retis Nova društvo s ograničenom odgovornošću za zastupanje u osiguranju, Zagreb, izdaje dozvola za obavljanje poslova zastupanja u osiguranju

### NN 6/2011 (14.1.2011.), Rješenje kojim se društvu Retis Nova društvo s ograničenom odgovornošću za zastupanje u osiguranju, Zagreb, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

118

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva 100M Trading House d.o.o. Podgorica, Moskovska 65, Republika Crna Gora, društva Pan European Capital Kft. Budimpešta, Feny Utca 16, Republika Mađarska i društva Paja Kft. Budimpešta, Pallo koz 10, Republika Mađarska, svi zastupani po Anti Šušnjaru, odvjetniku iz Zagreba, Boškovićeva 20, i Ante Šušnjara iz Zagreba Dubovačka 3, osnivača društva Retis Nova društvo s ograničenom odgovornošću za zastupanje u osiguranju, Zagreb, za izdavanje dozvole za obavljanje poslova zastupanja u osiguranju, na sjednici održanoj 30. prosinca 2010. donijela je

RJEŠENJE

I. Društvu Retis Nova društvo s ograničenom odgovornošću za zastupanje u osiguranju, Zagreb, izdaje se dozvola za obavljanje poslova zastupanja u osiguranju.

II. Društvo Retis Nova društvo s ograničenom odgovornošću za zastupanje u osiguranju, Zagreb, dužno je u roku od tri dana od dana primitka rješenja o upisu promjene djelatnosti u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/70

Urbroj: 326-112-10-3

Zagreb, 30. prosinca 2010.

Zamjenik predsjednika Uprave
Željko Kopčić, v. r.

Rješenje, NN 6/2011-118
## Rješenje kojim je Jasni Crljenici, vlasnici obrta Re-profit za zastupanje u osiguranju, Marčana, prestala važiti dozvola za obavljanje poslova zastupanja u osiguranju

### NN 6/2011 (14.1.2011.), Rješenje kojim je Jasni Crljenici, vlasnici obrta Re-profit za zastupanje u osiguranju, Marčana, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

119

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 30. prosinca 2010. donijela je

RJEŠENJE

I. Jasni Crljenici iz Marčanje, Marčana 343, vlasniku obrta Re-profit za zastupanje u osiguranju, Marčana, Marčana 343, prestala je važiti dozvola za obavljanje poslova zastupanja u osiguranju izdana 21. lipnja 2007. rješenjem klasa: UP/I-453-02/07-37/50, urbroj: 326-112-07-2.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/74

Urbroj: 326-112-10-1

Zagreb, 30. prosinca 2010.

Zamjenik predsjednika Uprave
Željko Kopčić, v. r.

Rješenje, NN 6/2011-119
## Rješenje kojim se daje suglasnost Mariju Radakoviću za obavljanje funkcije člana Uprave PBZ Croatia osiguranje dioničkog društva za upravljanje obveznim mirovinskim fondom iz Zagreba

### NN 6/2011 (14.1.2011.), Rješenje kojim se daje suglasnost Mariju Radakoviću za obavljanje funkcije člana Uprave PBZ Croatia osiguranje dioničkog društva za upravljanje obveznim mirovinskim fondom iz Zagreba

HRVATSKA AGENCIJA ZA NADZOR FINANCIJSKIH USLUGA

122

Na temelju članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te primjenom odredbi članaka 14. i 15. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10) Uprava Hrvatske agencije za nadzor financijskih usluga, odlučujući o zahtjevu PBZ Croatia osiguranje dioničkog društva za upravljanje obveznim mirovinskim fondom, iz Zagreba, Ulica kralja Držislava 5, za izdavanje suglasnosti Mariju Radakoviću iz Zagreba, Ohridska 31, za obavljanje funkcije člana Uprave PBZ Croatia osiguranje dioničkog društva za upravljanje obveznim mirovinskim fondom, Zagreb, Ulica kralja Držislava 5, na sjednici održanoj 30. prosinca 2010. donosi

RJEŠENJE

1. Daje se suglasnost Mariju Radakoviću iz Zagreba, Ohridska 31, za obavljanje funkcije člana Uprave PBZ Croatia osiguranje dioničkog društva za upravljanje obveznim mirovinskim fondom, iz Zagreba, Ulica kralja Držislava 5.

2. Izreka ovog rješenja objavit će se u »Narodnim novinama«.

Klasa: UP/I-140-01/10-30/05

Urbroj: 326-113-10-2

Zagreb, 30. prosinca 2010.

Zamjenik predsjednika Uprave
Željko Kopčić, v. r.

Rješenje, NN 6/2011-122
## Rješenje kojim se daje suglasnost Erste d.o.o. iz Zagreba na imenovanje člana Nadzornog odbora Krešimira Gunjače

### NN 6/2011 (14.1.2011.), Rješenje kojim se daje suglasnost Erste d.o.o. iz Zagreba na imenovanje člana Nadzornog odbora Krešimira Gunjače

HRVATSKA AGENCIJA ZA NADZOR FINANCIJSKIH USLUGA

124

Na temelju odredaba članka 15. stavak 1. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članaka 14. i 15. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10), a u vezi s člankom 2. Pravilnika o dokumentaciji koja se prilaže zahtjevu za autorizaciju (»Narodne novine« broj 57/01 i 128/02), Uprava Hrvatske agencije za nadzor financijskih usluga, odlučujući o zahtjevu za izdavanje suglasnosti na imenovanje novog člana Nadzornog odbora Erste d.o.o. društva za upravljanje obveznim mirovinskim fondom iz Zagreba, Ivana Lučića 2a, na sjednici održanoj dana 5. siječnja 2011. godine donosi

RJEŠENJE

1. Daje se suglasnost Erste d.o.o. društvu za upravljanje obveznim mirovinskim fondom iz Zagreba, Ivana Lučića 2a., na imenovanje novog člana Nadzornog odbora društva, Krešimira Gunjače iz Zagreba, Bukovačka cesta 77.

2. Izreka ovog rješenja objavit će se u »Narodnim novinama«.

Klasa: UP/I-140-01/10-30/4

Urbroj: 326-113-11-3

Zagreb, 5. siječnja 2011.

Član Uprave
Ivan Vrljić, v. r.

Rješenje, NN 6/2011-124
## Rješenje kojim se Središnjem klirinškom depozitarnom društvu odobrava naknada za upravljanje Fondom za zaštitu ulagatelja za 2011. godinu

### NN 6/2011 (14.1.2011.), Rješenje kojim se Središnjem klirinškom depozitarnom društvu odobrava naknada za upravljanje Fondom za zaštitu ulagatelja za 2011. godinu

HRVATSKA AGENCIJA ZA NADZOR FINANCIJSKIH USLUGA

125

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 244. stavak 3. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, na zahtjev društva Središnje klirinško depozitarno društvo d.d., Zagreb, Heinzelova 62/a, kao Operatera Fonda za zaštitu ulagatelja, za odobrenje Odluke o iznosu redovne naknade Operatera Fonda za zaštitu ulagatelja za 2011. godinu, na sjednici održanoj 5. siječnja 2011. godine, donijela je

RJEŠENJE

1. Društvu Središnje klirinško depozitarno društvo d.d., Zagreb, Heinzelova 62/a, odobrava se naknada za upravljanje Fondom za zaštitu ulagatelja za 2011. godinu, u godišnjem iznosu od 4.675,00 kuna, za svakog člana Fonda.

2. Izreka ovog rješenja objavit će se u »Narodnim novinama«.

Klasa: UP/I-451-04/10-45/2

Urbroj: 326-111-11-2

Zagreb, 5. siječnja 2011.

Član Uprave
Ivan Vrljić, v. r.

Rješenje, NN 6/2011-125
## Odluka o postavljenju Željka Čimbura za veleposlanika Republike Hrvatske pri Savezu zemalja jugoistočne Azije

### NN 7/2011 (17.1.2011.), Odluka o postavljenju Željka Čimbura za veleposlanika Republike Hrvatske pri Savezu zemalja jugoistočne Azije

PREDSJEDNIK REPUBLIKE HRVATSKE

127

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/09-01/11, urbroj: 50304/2-10-05 od 29. studenoga 2010., kojim je predsjednica Vlade Republike Hrvatske dala prethodni supotpis, donosim

ODLUKU

kojom postavljam ŽELJKA ČIMBURA, izvanrednog i opunomoćenog veleposlanika Republike Hrvatske u Republici Indoneziji, sa sjedištem u Džakarti, i za veleposlanika Republike Hrvatske pri Savezu zemalja jugoistočne Azije (ASEAN).

Ova Odluka stupa na snagu danom donošenja.

Klasa: 018-07/09-02/35

Urbroj: 71-05-03/1-11-8

Zagreb, 5. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 7/2011-127
## Odluka o izmjeni Odluke o opozivu izvanrednog i opunomoćenog veleposlanika Republike Hrvatske

### NN 7/2011 (17.1.2011.), Odluka o izmjeni Odluke o opozivu izvanrednog i opunomoćenog veleposlanika Republike Hrvatske

PREDSJEDNIK REPUBLIKE HRVATSKE

128

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke 11. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-02/12, urbroj: 50304/2-10-05 od 24. studenoga 2010., kojim je predsjednica Vlade Republike Hrvatske dala prethodni supotpis, donosim

ODLUKU

O IZMJENI ODLUKE O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

U Odluci o opozivu izvanrednog i opunomoćenog veleposlanika Republike Hrvatske u Arapskoj Republici Egipat, sa sjedištem u Kairu klasa: 018-07/10-02/08, urbroj: 71-05-03/1-10-4 od 15. prosinca 2010. (»Narodne novine«, broj 147/10) u stavku 1. riječi: »Kraljevini Saudijskoj Arabiji« zamjenjuju se riječima: »Sirijskoj Arapskoj Republici«.

Ova Odluka stupa na snagu danom donošenja.

Klasa: 018-07/10-02/08

Urbroj: 71-05-03/1-10-5

Zagreb, 31. prosinca 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 7/2011-128
## Pravilnik o izmjeni Pravilnika o ovlašćivanju službenih i referentnih laboratorija za hranu i hranu za životinje

### NN 7/2011 (17.1.2011.), Pravilnik o izmjeni Pravilnika o ovlašćivanju službenih i referentnih laboratorija za hranu i hranu za životinje

MINISTARSTVO POLJOPRIVREDE, RIBARSTVA I RURALNOG RAZVOJA

130

Na temelju članka 81. stavka 4. i 5. te članka 82. stavka 4. Zakona o hrani (»Narodne novine« broj 46/2007) ministar poljoprivrede, ribarstva i ruralnog razvoja uz suglasnost ministra nadležnog za zdravstvo donosi

PRAVILNIK

O IZMJENI PRAVILNIKA O OVLAŠĆIVANJU SLUŽBENIH I REFERENTNIH LABORATORIJA ZA HRANU I HRANU ZA ŽIVOTINJE

Članak 1.

U Pravilniku o ovlašćivanju službenih i referentnih laboratorija za hranu i hranu za životinje (»Narodne novine« broj 86/10) u članku 27. iza riječi: »(»Narodne novine« broj 62/99) dodaju se riječi: »u dijelu koji se odnosi na hranu«.

Članak 2.

U članku 28. riječi: »najkasnije 6 mjeseci od stupanja na snagu ovoga Pravilnika« zamjenjuju se riječima: »najkasnije do 1. ožujka 2011. godine«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/157

Urbroj: 525-13-1-0501/10-2

Zagreb, 14. siječnja 2011.

Ministar
Petar Čobanković, v. r.

Pravilnik, NN 7/2011-130
## Odluka o imenovanju sudaca Visokog trgovačkog suda Republike Hrvatske

### NN 7/2011 (17.1.2011.), Odluka o imenovanju sudaca Visokog trgovačkog suda Republike Hrvatske

DRŽAVNO SUDBENO VIJEĆE

131

Na temelju članka 124. stavak 2. Ustava Republike Hrvatske (»Narodne novine« 85/2010.) i članka 12. alineja 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05, 150/05 i 153/09) Državno sudbeno vijeće (dalje: Vijeće) je na 21. sjednici, održanoj 9. prosinca 2010., donijelo

ODLUKU

O IMENOVANJU SUDACA

Za suce Visokog trgovačkog suda Republike Hrvatske imenuju se:

GORANA ARALICA MARTINOVIĆ, sutkinja Trgovačkog suda u Zagrebu

DRAŽENKA DELADIO, sutkinja Trgovačkog suda u Zagrebu

IVANA MLINARIĆ, sutkinja Trgovačkog suda u Zagrebu

MIRNA MARŽIĆ, sutkinja Trgovačkog suda u Zagrebu

MIRTA RICOV, sutkinja Trgovačkog suda u Zagrebu.

Imenovani kandidati stupit će na dužnost 1. veljače 2011.

Ova će se odluka objaviti u »Narodnim novinama«.

Broj: IS-34/10

Zagreb, 9. prosinca 2010.

Predsjednik
Ivan Turudić, v. r.

Odluka, NN 7/2011-131
## Odluka o imenovanju sudaca Visokog trgovačkog suda Republike Hrvatske

### NN 7/2011 (17.1.2011.), Odluka o imenovanju sudaca Visokog trgovačkog suda Republike Hrvatske

DRŽAVNO SUDBENO VIJEĆE

132

Na temelju članka 124. stavak 2. Ustava Republike Hrvatske (»Narodne novine« 85/2010.) i članka 12. alineja 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05, 150/05 i 153/09) Državno sudbeno vijeće (dalje: Vijeće) je na 21. sjednici, održanoj 9. prosinca 2010., donijelo

ODLUKU

O IMENOVANJU SUDACA

Za suce Visokog trgovačkog suda Republike Hrvatske imenuju se:

MLADEN ŠIMUNDIĆ, sudac Trgovačkog suda u Zagrebu,

NEVENKA MARKOVIĆ, sutkinja Trgovačkog suda u Zagrebu,

TATJANA KUJUNDŽIĆ NOVAK, sutkinja Trgovačkog suda u Zagrebu.

Imenovani kandidati stupit će na dužnost 1. veljače 2011.

Ova će se odluka objaviti u »Narodnim novinama«.

Broj: IS-5/10

Zagreb, 9. prosinca 2010.

Predsjednik
Ivan Turudić, v. r.

Odluka, NN 7/2011-132
## Odluka o imenovanju sudaca Županijskog suda u Puli-Pola

### NN 7/2011 (17.1.2011.), Odluka o imenovanju sudaca Županijskog suda u Puli-Pola

DRŽAVNO SUDBENO VIJEĆE

133

Na temelju članka 124. stavak 2. Ustava Republike Hrvatske (»Narodne novine« 85/2010.) i članka 12. alineja 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05, 150/05 i 153/09) Državno sudbeno vijeće (dalje: Vijeće) je na 21. sjednici, održanoj 9. prosinca 2010., donijelo

ODLUKU

O IMENOVANJU SUDACA

Za suce Županijskog suda u Puli-Pola imenuju se:

GABRIJELA MARČETA sutkinja Općinskog suda u Puli-Pola

BILJANA BOJANIĆ, sutkinja Općinskog suda u Puli-Pola

ALENKA PAUS, sutkinja Općinskog suda u Puli-Pola.

Imenovane kandidatkinje stupit će na dužnost 1. veljače 2011.

Ova će se odluka objaviti u »Narodnim novinama«.

Broj: IS-35/10

Zagreb, 9. prosinca 2010.

Predsjednik
Ivan Turudić, v. r.

Odluka, NN 7/2011-133
## Odluka o imenovanju sudaca Trgovačkog suda u Splitu

### NN 7/2011 (17.1.2011.), Odluka o imenovanju sudaca Trgovačkog suda u Splitu

DRŽAVNO SUDBENO VIJEĆE

134

Na temelju članka 124. stavak 2. Ustava Republike Hrvatske (»Narodne novine« 85/2010.) i članka 12. alineja 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05, 150/05 i 153/09) Državno sudbeno vijeće (dalje: Vijeće) je na 21. sjednici, održanoj 9. prosinca 2010., donijelo

ODLUKU

O IMENOVANJU SUCA

Za suca Trgovačkog suda u Splitu imenuje se:

PAŠKO BAČIĆ, sudski savjetnik u Trgovačkom sudu u Splitu. Imenovani kandidat stupit će na dužnost 1. veljače 2011.

Ova će se odluka objaviti u »Narodnim novinama«.

Broj: IS-44/10

Zagreb, 9. prosinca 2010.

Predsjednik
Ivan Turudić, v. r.

Odluka, NN 7/2011-134
## Ispravak Pravilnika o utvrđivanju rokova za osiguranje radnih, prostornih tehničkih i drugih uvjeta u sjedištima županijskih državnih odvjetništava nastalih spajanjem

### NN 7/2011 (17.1.2011.), Ispravak Pravilnika o utvrđivanju rokova za osiguranje radnih, prostornih tehničkih i drugih uvjeta u sjedištima županijskih državnih odvjetništava nastalih spajanjem

MINISTARSTVO PRAVOSUĐA

162

Nakon izvršenja uspoređivanja s izvornim tekstom utvrđena je pogreška u Pravilniku o utvrđivanju rokova za osiguranje radnih, prostornih, tehničkih i drugih uvjeta u sjedištima županijskih državnih odvjetništava nastalih spajanjem objavljenim u »Narodnim novinama« broj 3 od 5. siječnja 2011. godine, te se daje

ISPRAVAK

PRAVILNIKA O UTVRĐIVANJU ROKOVA ZA OSIGURANJE RADNIH, PROSTORNIH, TEHNIČKIH I DRUGIH UVJETA U SJEDIŠTIMA ŽUPANIJSKIH DRŽAVNIH ODVJETNIŠTAVA NASTALIH SPAJANJEM

U Pravilniku o utvrđivanju rokova za osiguranje radnih, prostornih, tehničkih i drugih uvjeta u sjedištima županijskih državnih odvjetništava nastalih spajanjem u članku 2. stavak 1. umjesto riječi: »županijskih sudova« trebaju stajati riječi: »županijskih državnih odvjetništava«.

Klasa: 011-01/10-01/288

Urbroj: 514-02-02-11-3

Zagreb, 11. siječnja 2011.

Ministar
Dražen Bošnjaković, v. r.

Ostalo, NN 7/2011-162
## Odluka o postavljenju Vesne Vuković za izvanrednu i opunomoćenu veleposlanicu - stalnu predstavnicu u Stalnoj misiji Republike Hrvatske pri Uredu Ujedinjenih naroda, sa sjedištem u Ženevi

### NN 8/2011 (19.1.2011.), Odluka o postavljenju Vesne Vuković za izvanrednu i opunomoćenu veleposlanicu - stalnu predstavnicu u Stalnoj misiji Republike Hrvatske pri Uredu Ujedinjenih naroda, sa sjedištem u Ženevi

PREDSJEDNIK REPUBLIKE HRVATSKE

163

Na temelju odredbe članka 99. stavka 3. Ustava Republike Hrvatske (»Narodne novine« broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske, klasa: T-018-07/10-01/34, urbroj: 50304/2-10-05 od 13. prosinca 2010., kojim je predsjednica Vlade Republike Hrvatske dala prethodni supotpis, donosim

ODLUKU

kojom postavljam VESNU VUKOVIĆ za izvanrednu i opunomoćenu veleposlanicu – stalnu predstavnicu u Stalnoj misiji Republike Hrvatske pri Uredu Ujedinjenih naroda, sa sjedištem u Ženevi, i za stalnu predstavnicu Republike Hrvatske pri Svjetskoj trgovinskoj organizaciji (WTO), sa sjedištem u Ženevi, u svojstvu izvanredne i opunomoćene veleposlanice Republike Hrvatske.

Ova Odluka stupa na snagu danom donošenja.

Klasa: 018-07/10-02/19

Urbroj: 71-05-03/1-11-4
Zagreb, 14. siječnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 8/2011-163
## Uredba o izmjeni i dopunama Uredbe o naknadama za poticanje proizvodnje električne energije iz obnovljivih izvora energije i kogeneracije

### NN 8/2011 (19.1.2011.), Uredba o izmjeni i dopunama Uredbe o naknadama za poticanje proizvodnje električne energije iz obnovljivih izvora energije i kogeneracije

VLADA REPUBLIKE HRVATSKE

164

Na temelju članka 28. stavka 8. Zakona o energiji (»Narodne novine«, br. 68/2001, 177/2004, 76/2007, 152/2008, 127/2010), Vlada Republike Hrvatske je na sjednici održanoj 7. siječnja 2011. godine donijela

UREDBU

O IZMJENI I DOPUNAMA UREDBE O NAKNADAMA ZA POTICANJE PROIZVODNJE ELEKTRIČNE ENERGIJE IZ OBNOVLJIVIH IZVORA ENERGIJE I KOGENERACIJE

Članak 1.

U Uredbi o naknadama za poticanje proizvodnje električne energije iz obnovljivih izvora energije i kogeneracije (»Narodne novine«, br. 33/2007, 133/2007, 155/2008 i 155/2009), u članku 4. iza stavka 3. dodaju se stavci 4. i 5. koji glase:

»(4) Opskrbljivač električnom energijom ima pravo na posebnu naknadu koja se plaća iz sredstava naknade za poticanje za uslugu prikupljanja naknade za poticanje u visini od 1%, a za pokriće rizika naplate 0,5%, što ukupno iznosi 1,5% od osnovice koju čini iznos računa bez obračuna poreza na dodanu vrijednost koji operator tržišta ispostavlja opskrbljivaču električne energije.

(5) Ministarstvo nadzire obračun, isplatu i trošenje sredstava iz stavka 4. ovoga članka.«

Članak 2.

U članku 6. iza stavka 2. dodaje se novi stavak 3. koji glasi:

»(3) Naknada za poticanje u 2011. godini iznosi 0,005 kn/kWh.«

Dosadašnji stavak 3. postaje stavak 4.

Članak 3.

Članak 8. stavak 4. mijenja se i glasi:

»(4) Sredstva prikupljena od naknade za poticanje, kao i redovne kamate na sredstva prikupljena u sustavu poticanja proizvodnje električne energije iz postrojenja koja koriste obnovljive izvore i kogeneracijskih postrojenja, ne smatraju se prihodom operatora tržišta, osim u dijelu financiranja poslova sukladno članku 4. ove Uredbe.«

Članak 4.

Ova Uredba stupa na snagu danom objave u »Narodnim novinama«.

Klasa: 310-02/11-01/01

Klasa: 5030116-11-1

Zagreb, 7. siječnja 2011.

Predsjednica
Jadranka Kosor, dipl. iur., v. r.

Uredba, NN 8/2011-164